gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 7901, del 21-10-2016 (2016/7751)

RESOLUCIÓ de 30 de setembre de 2016, de la Universitat Miguel Hernández d'Elx, per la qual nomena María José Prieto Castelló professora titular d'universitat.
--------------------------------------------------------------------------------------------------------------------------------------------------------------

### Dades del document

Número de DOGV
:   7901

Data del DOGV
:   21-10-2016

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2016/7751


Data del document
:   30-09-2016

Organisme emissor
:   Universitat Miguel Hernández d'Elx

Tipus de document
:   Resolució

Descriptors 

:   * funcionari

RESOLUCIÓ de 30 de setembre de 2016, de la Universitat Miguel Hernández d'Elx, per la qual nomena María José Prieto Castelló professora titular d'universitat. [2016/7751]  
De conformitat amb la proposta elevada per la comissió nomenada per a jutjar el concurs per a la provisió d'una plaça de professor titular d'universitat convocada per la resolució de 26 de maig de 2016 (BOE 03.06.2016), i presentada per la interessada la documentació a què fa referència el punt huité de la convocatòria, aquest Rectorat, fent ús de les atribucions conferides per l'article 65 de la Llei Orgànica 6/2001, de 21 de desembre, d'Universitats, modificada per la Llei 4/2007, de 12 d'abril, i la resta de disposicions concordants, ha resolt nomenar María José Prieto Castelló, amb document nacional d'identitat número 52380966U, professora titular d'universitat de la Universitat Miguel Hernández d'Elx, de l'àrea de coneixement de Medicina Llegal i Forense.  
Contra aquesta resolució, que posa fi a la via administrativa, es pot interposar, sense perjudici del recurs extraordinari de revisió, i sense necessitat de comunicació prèvia a aquest Rectorat, recurs contenciós administratiu, davant el Tribunal Superior de Justícia de la Comunitat Valenciana, Sala Contenciosa Administrativa, en el termini de dos mesos comptats des de l'endemà de la publicació d'aquesta resolució.  
  
Tanmateix, i a elecció de l'interessat, es podrà interposar contra aquesta resolució recurs de reposició, davant aquesta Administració, i en aquest cas no pertocarà interposar el recurs contenciós administratiu anteriorment citat, mentre no recaiga resolució expressa o presumpta del recurs de reposició.  
  
Elx, 30 de setembre de 2016.- El rector: Jesús Tadeo Pastor Ciurana.
Diari Oficial de la Generalitat Valenciana


Sumari del DOGV 7698, del 15-01-2016 (2015/10447)

RESOLUCIÓ de 10 de desembre de 2015, de la Conselleria d'Hisenda i Model Econòmic, per la qual es fa pública la situació de la Tresoreria de la Generalitat el 31 d'octubre de 2015.
------------------------------------------------------------------------------------------------------------------------------------------------------------------------------------

### Dades del document

Número de DOGV
:   7698

Data del DOGV
:   15-01-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/10491


Data del document
:   10-12-2015

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 10 de desembre de 2015, de la Conselleria d'Hisenda i Model Econòmic, per la qual es fa pública la situació de la Tresoreria de la Generalitat el 31 d'octubre de 2015. [2015/10582]  
Vist l'estat resum de la situació de la Tresoreria de la Generalitat, el 31 d'octubre de 2015, en el qual es recullen els moviments per operacions pressupostàries i extrapressupostàries, i de conformitat amb el que disposa l'article 139 de la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions, es procedeix a la seua publicació en el Diari Oficial de la Comunitat Valenciana, com a annex de la present resolució.  
  
València, 10 de desembre de 2015.- El conseller d'Hisenda i Model Econòmic: Vicent Soler i Marco.
Diari Oficial de la Generalitat Valenciana


Sumari del DOGV 7751, del 01-04-2016 (2016/2153)

Informació pública de l'acord de dissolució i nomenament dels liquidadors de la societat.
-----------------------------------------------------------------------------------------

### Dades del document

Número de DOGV
:   7751

Data del DOGV
:   01-04-2016

Secció del DOGV
:   V. ANUNCIS - C) ALTRES ASSUMPTES

Número del document
:   2016/2153


Organisme emissor
:   Gestora de Formacion Facil, COOP V.

Tipus de document
:   Anunci

Informació pública de l'acord de dissolució i nomenament dels liquidadors de la societat. [2016/2153]  
L'Assamblea General extraordinaria de la entitat Gestora de Formación Fácil, Coop. V., celebrada el día 29 de febrer de 2016, amb l'assistència de tots els socis presents que formen la cooperativa, va adoptar, d'acord amb el que establixen els articles 36.6 i 81 de la Llei 2/2015, de 15 de maig, de Cooperatives de la Comunitat Valenciana, l'acord de dissolució i nomenament dels liquidadors de la societat.  
  
Benetússer, 29 de febrer de 2016.- Els liquidadors: María Teresa Oltra Aranaz, María Dolores Sebastián Pérez, Miguel Ángel Sebastián Pérez.
Diari Oficial de la Generalitat Valenciana


Sumari del DOGV 7866, del 06-09-2016 (2016/6830)

Convocatòria pública del procés de selecció d'auditor per a la verificació dels comptes justificatius dels destinataris de les compensacions econòmiques per la participació institucional, previstes en la Llei 7/2015, de 2 d'abril, de la Generalitat, de Participació i Col·laboració Institucional de les Organitzacions Sindicals i Empresarials Representatives a la Comunitat Valenciana (LPCI), i el seu reglament (RLPCI), per als exercicis 2016 i 2017.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7866

Data del DOGV
:   06-09-2016

Secció del DOGV
:   V. ANUNCIS - C) ALTRES ASSUMPTES

Número del document
:   2016/6830


Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Convocatòria

Convocatòria pública del procés de selecció d'auditor per a la verificació dels comptes justificatius dels destinataris de les compensacions econòmiques per la participació institucional, previstes en la Llei 7/2015, de 2 d'abril, de la Generalitat, de Participació i Col·laboració Institucional de les Organitzacions Sindicals i Empresarials Representatives a la Comunitat Valenciana (LPCI), i el seu reglament (RLPCI), per als exercicis 2016 i 2017. [2016/6830]  
  
1. Entitat convocant. Òrgan: Comissió Tècnica de la Mesa de Diàleg Social de la Comunitat Valenciana.  
2. Descripció de l'objecte: convocar un procés públic de selecció d'un auditor per a la verificació i informe, d'acord amb el que disposa l'Ordre EHA/1434/2007, dels comptes justificatius de les compensacions econòmiques previstes en la LPCI i el RLPCI, durant els exercicis 2016 i 2017, pels seus destinataris.  
3. Obtenció de les bases de la convocatòria, documentació i informació:  
a) Internet: http://www.indi.gva.es/web/dg-trabajo.  
b) Telèfon: (34) 881 424 838 / (34) 363 457 277.  
4. Requisits dels participants: els previstos en les bases de la convocatòria.  
5. Termini de presentació de sol·licituds: en el termini de 10 dies hàbils comptats a partir de l'endemà de la publicació d'aquest anunci en el Diari Oficial de la Comunitat Valenciana.  
  
València, 29 d'agost de 2016.- La secretària autonòmica d'Hisenda, en representació de la Comissió Tècnica de la Mesa de Diàleg Social de la Comunitat Valenciana: Clara Ferrando Estrela.
Diari Oficial de la Generalitat Valenciana


Sumari del DOGV 7710, del 02-02-2016 (2016/421)

Informació pública de l'acord de resolució de mutu acord de la condició d'agent urbanitzador del programa d'actuació integrada del sector Cerro Tocón de San Antonio de Requena.
--------------------------------------------------------------------------------------------------------------------------------------------------------------------------------

### Dades del document

Número de DOGV
:   7710

Data del DOGV
:   02-02-2016

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2016/421


Data del document
:   12-01-2016

Organisme emissor
:   Ajuntament de Requena

Tipus de document
:   Anunci

Descriptors 

:   * Requena
    * administració local
    * pla d'urbanisme

Informació pública de l'acord de resolució de mutu acord de la condició d'agent urbanitzador del programa d'actuació integrada del sector Cerro Tocón de San Antonio de Requena. [2016/421]  
El Ple de la corporació, en sessió ordinària celebrada el dia 10 de desembre de 2015, va adoptar el següent acord:  
«Primer. Estimar la sol·licitud de Elecnor, SA, de data 18 de febrer de 2015, i acordar la resolució de mutu acord de la condició d'agent urbanitzador del programa d'actuació integrada del sector Cerro Tocón de San Antonio de Requena, sense que gens més hagen de reclamar-se les parts.  
Segon. Notificar l'acord a l'interessat amb expressió dels recursos procedents (recurs de reposició en el termini d'un mes i recurs contenciós-administratiu en el termini de dos mesos, des de la recepció de la notificació).»  
  
Contra aquest acord, que posa fi a la via administrativa, els interessats poden interposar alternativament o un recurs de reposició potestatiu, en el termini d'un mes a comptar des de l'endemà a la publicació d'aquest anunci, davant el Ple d'aquest Ajuntament, de conformitat amb els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, o un recurs contenciós-administratiu davant el Jutjat Contenciós-Administratiu de València, en el termini de dos mesos a comptar des de l'endemà a la publicació d'aquest anunci, de conformitat amb l'article 46 de la Llei 29/1998, de 13 de juliol, de la jurisdicció contenciosa administrativa. Si s'optara per interposar el recurs de reposició potestatiu, no podrà interposar-se cap recurs contenciós-administratiu fins que aquell siga resolt expressament o s'haja produït la seua desestimació per silenci. Tot açò sense perjudici d'exercitar qualsevol altre recurs que s'estime pertinent.  
  
Requena, 12 de gener de 2016.- L'alcalde president: Mario Sánchez González.
Diari Oficial de la Generalitat Valenciana


Sumari del DOGV 7765, del 21-04-2016 (2016/2118)

Notificació de la sentència dictada en el procediment ordinari número 1005/2009.
--------------------------------------------------------------------------------

### Dades del document

Número de DOGV
:   7765

Data del DOGV
:   21-04-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/2118


Organisme emissor
:   Jutjat de Primera Instància i Instrucció Número 2 de Novelda

Tipus de document
:   Edicte

Notificació de la sentència dictada en el procediment ordinari número 1005/2009. [2016/2118]  
Procediment: procediment ordinari 001005/2009.  
En aquest procedimeinto ordinari 1005/2009, seguit a instància de Contrimar Country, SL, contra Paul Barnard i Jill Catherine Gormley, s'ha dictat sentència que, literalment, és com seguix:  
  
«Dispositiva  
Estime íntegrament la pretensió formulada per la procuradora María Sirera Devesa, en representació de Contrimar Country, SL, contra Paul Barnard i Jill Catherine Gormley, condemne els demandats a passar pels pronunciaments següents:  
1. Declare la resolució judicial del contracte privat de compravenda realitzat per les parts en data de 19 de juny de 2007 i aportat com a document número dos de l'escrit de demanda.  
2. Declare la indemnització a favor de la demandant i en concepte de clàusula penal de la quantitat de huitanta-tres mil dos-cents huitanta euros (83.280 €), consistent en les quanties entregades pels demandats a la demandant a compte del preu de la compravenda pactada.  
  
3. Declare el reintegrament de la possessió de l'immoble alienat i descrit en el fet primer de la demanda al demandant, condemnant els demandats a deixar lliure i expedita l'habitatge transmés en el termini d'un mes des de la fermesa de la sentència.  
4. Condemne els demandats al pagament de les costes.  
Expediu testimoniança literal d'aquesta sentència que ha de quedar en aquestes actuacions, incloeu l'original en el llibre de sentències.  
Notifiqueu a les parts fent-los saber que, contra aquesta resolució, podran interposar recurs d'apel·lació davant d'aquest jutjat en el termini de 20 dies, que resoldrà la Audiència Provincial d'Alacant.  
  
Així, aquesta és la meua sentència, definitivament jutjant en la instància, que pronuncie, mane i firme.»  
  
I atés que els demandats, Paul Barnard i Jill Catherine Gormley, es troben en parador desconegut, s'expedix aquest edicte perquè els valga de notificació de forma deguda.  
  
Novelda, 10 de febrer de 2015.- El secretari judicial: José Tomás Pastor Pozo.
Diari Oficial de la Generalitat Valenciana


Sumari del DOGV 7862, del 31-08-2016 (2016/6759)

Informació pública de l'aprovació de l'estudi ambiental i territorial estratègic i resta de documentació del pla general estructural de Turís.
----------------------------------------------------------------------------------------------------------------------------------------------

### Dades del document

Número de DOGV
:   7862

Data del DOGV
:   31-08-2016

Secció del DOGV
:   V. ANUNCIS - C) ALTRES ASSUMPTES

Número del document
:   2016/6759


Organisme emissor
:   Ajuntament de Turís

Tipus de document
:   Anunci

Informació pública de l'aprovació de l'estudi ambiental i territorial estratègic i resta de documentació del pla general estructural de Turís. [2016/6759]  
Mitjançant acord del Ple de data 28 de juliol de 2016, ha sigut aprovat l'estudi ambiental i territorial estratègic, junt amb la resta de documentació del pla general estructural d'aquest municipi, i de conformitat amb l'article 53 de Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana, se sotmet a participació pública i consultes, per un termini de 45 dies hàbils, a comptar des de l'endemà de la publicació del present anunci en aquest Diari Oficial de la Comunitat Valenciana.   
  
Durant el dit termini podrà ser examinat per qualsevol interessat en les dependències municipals i en la pàgina web de l'ajuntament www.turis.es perquè es formulen les al·legacions que s'estimen pertinents.  
  
  
Turís, 26 d'agost de 2016.- L'alcalde: Eugeni Fortaña Fons.
Diari Oficial de la Generalitat Valenciana


Sumari del DOGV 7829, del 15-07-2016 (2016/5337)

Correcció d'errades de la Resolució de 20 de maig de 2015, per la qual es publica el pla d'estudis de Màster Universitari en Enginyeria Industrial.
---------------------------------------------------------------------------------------------------------------------------------------------------

### Dades del document

Número de DOGV
:   7829

Data del DOGV
:   15-07-2016

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2016/5337


Data del document
:   28-06-2016

Organisme emissor
:   Universitat Politècnica de València

Tipus de document
:   Correcció d'errades

Correcció d'errades

 Descriptors 

:   * centre d'ensenyament

Correcció d'errades de la Resolució de 20 de maig de 2015, per la qual es publica el pla d'estudis de Màster Universitari en Enginyeria Industrial. [2016/5337]  
Advertit un error en el text tramès de la Resolució de 20 de maig de 2015, de la Universitat Politècnica de València, per la qual es publica el pla d'estudis del Màster Universitari en Enginyeria Industrial, publicat en el BOE número 143, de 16 de juny de 2015, es transcriu a continuació l'oportuna rectificació:  
  
En la pàgina 50019, al final del tercer paràgraf on diu:  
«obtenció del títol oficial de Màster Universitari en Enginyeria Industrial per la Universitat Politècnica de València»;  
  
Ha de dir:  
«obtenció del títol oficial de Màster Universitari en Enginyeria Industrial per la Universitat Politècnica de València el qual habilita per a l'exercici de la professió d'Enginyer Industrial en haver sigut verificat segons el que disposa l'Ordre CIN/311/2009, de 9 de febrer, per la qual s'estableixen els requisits per a la verificació dels títols universitaris oficials que habiliten per a l'exercici de la professió d'Enginyer Industrial».  
  
València, 28 de juny de 2016.- El rector: Francisco José Mora Mas.
Diari Oficial de la Generalitat Valenciana


Sumari del DOGV 7777, del 09-05-2016 (2016/2830)

Notificació de la sentència dictada en el procediment ordinari número 526/2012.
-------------------------------------------------------------------------------

### Dades del document

Número de DOGV
:   7777

Data del DOGV
:   09-05-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/2830


Organisme emissor
:   Jutjat de Primera Instància Número 2 d'Elx

Tipus de document
:   Edicte

Notificació de la sentència dictada en el procediment ordinari número 526/2012. [2016/2830]  
Procediment: procediment ordinari número 000526/2012.  
De: Desmontes Díaz-Hellín e Hijos, SL.  
Procurador: Luis Miguel Alacid Bañó.  
Contra: David Danloux.  
Procurador/a: -  
En aquest procediment ordinari número 526/2012, seguit a instàncies de Desmontes Díaz-Hellín e Hijos, SL, contra David Danloux, s'ha dictat la sentència que, literalment, és com segueix:  
  
«Sentència número 48/2014  
Jutge que la dicta: Ángel Garrote Pérez.  
Lloc: Elx.  
Data: 20 de març de 2014.  
Part demandant: Desmontes Díaz-Hellín e Hijos, SL.  
Advocat/ada: -  
Procurador: Luis Miguel Alacid Bañó.  
Part demandada: David Danloux.  
Objecte del judici: ordinaris.  
Dispositiva  
Estime la demanda interposada per Desmontes Díaz-Hellín e Hijos, SL, representada pel procurador Luis Miguel Alacid Bañó, contra David Danloux, i dispose:  
Primer. Condemnar la demandada a pagar a l'actora la quantitat de 8.290,9 euros.  
Segon. Condemnar la demandada a pagar sobre aquesta quantitat un interés equivalent al legal dels diners des del moment de la interposició de la demanda.  
Tercer. Condemnar la demandada al pagament de les costes processals.  
Notifiqueu aquesta sentència a les parts i feu-los saber que no és ferma i que, en contra, s'hi podrà preparar un recurs d'apel·lació davant d'aquest jutjat per a davant l'Audiència Provincial d'Alacant (Secció Novena amb seu a Elx), en el termini dels 20 dies següents a la notificació.»  
  
I atés que el demandat, David Danloux, es troba en parador desconegut, expedisc aquest edicte a fi que li valga de notificació de forma deguda.  
  
Elx, 31 de juliol de 2015.- La secretària judicial: María Esmeralda González Sánchez.
Diari Oficial de la Generalitat Valenciana


Sumari del DOGV 7720, del 15-02-2016 (2016/865)

Informació pública de la declaració d'interés comunitari per a una atribució d'ús i aprofitament en sòl no urbanitzable, relativa a l'ampliació de centre per a persones amb discapacitat, al terme municipal d'Alacant, situat a la partida de la Santa Faç 29. Expedient número DIC-15/0313.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7720

Data del DOGV
:   15-02-2016

Secció del DOGV
:   V. ANUNCIS - C) ALTRES ASSUMPTES

Número del document
:   2016/865


Organisme emissor
:   Conselleria d'Habitatge, Obres Públiques i Vertebració del Territori

Tipus de document
:   Anunci

Informació pública de la declaració d'interés comunitari per a una atribució d'ús i aprofitament en sòl no urbanitzable, relativa a l'ampliació de centre per a persones amb discapacitat, al terme municipal d'Alacant, situat a la partida de la Santa Faç 29. Expedient número DIC-15/0313. [2016/865]  
Atés que s'ha admés a tràmit, d'acord amb el que establix la Llei 5/2014, de 25 de juliol, de la Generalitat, d'Ordenació del Territori, Urbanisme i Paisatge, l'expedient DIC-15/0313, promogut per Fundació Francisco de Borja, per a l'ampliació de centre per a persones amb discapacitat, situat a la partida de la Santa Faç 29, del terme municipal d'Alacant, per mitjà del present edicte se sotmet a informació pública l'expedient, durant el termini de 20 dies hàbils des de la publicació del present, dins del qual pot ser examinat l'esmentat projecte en el Servei Territorial d'Urbanisme d'Alacant, situat a l'avinguda d'Aguilera, número 1, 5a planta, d'aquesta capital.  
  
Alacant, 14 de gener de 2016. El director general d'Ordenació del Territori, Urbanisme i Paisatge: J. Lluís Ferrando i Calatayud.
Diari Oficial de la Generalitat Valenciana


Sumari del DOGV 7783, del 16-05-2016 (2016/3001)

Notificació de la sentència dictada en el procediment de guarda i custòdia número 155/2015.
-------------------------------------------------------------------------------------------

### Dades del document

Número de DOGV
:   7783

Data del DOGV
:   16-05-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/3001


Organisme emissor
:   Jutjat de Primera Instància Número 1 de Dénia

Tipus de document
:   Edicte

Notificació de la sentència dictada en el procediment de guarda i custòdia número 155/2015. [2016/3001]  
Família, guarda, custòdia o aliments de fill menor no matrimonial no consensuat número 000155/2015-A  
De: Luz Mary González Gutiérrez.  
Procurador: José V. Bonet Camps.  
Contra: Nelson Benítez Coca.  
  
Que en aquest jutjat s'ha dictat sentència, de data 29 d'octubre de 2015, en el procediment sobre guarda i custòdia número 000155/2015, en que figura, com a demandant, Luz Mary González Gutiérrez i, com a demandat, Nelson Benítez Coca, sent-ne part també el ministeri fiscal.  
  
D'acord amb la Instrucció número 6/2012, de la Secretaria General de l'Administració de Justícia, les actuacions queden a l'oficina judicial a disposició dels interessats.  
El termini per a recórrer és de 20 dies comptador des de l'endemà de la notificació, i cal dipositar 50 euros en el compte de consignacions del jutjat, excepte si és beneficiari de justícia gratuïta.  
  
Les dades personals que es posen a disposició de les parts han de ser tractades amb confidencialitat i per als fins de l'Administració de Justícia en els termes que preveu la Llei Orgànica de Protecció de Dades.  
  
I perquè valga de notificació de forma deguda als demandats, expedisc aquest edicte.  
  
Dénia, 29 d'octubre de 2015.- El lletrat de l'Administració de Justícia: Juan José Valdehita García.